Komission asetus (EY) N:o 220/97, annettu 5 päivänä helmikuuta 1997, lisäkiintiöiden avaamisesta tiettyjen Euroopan yhteisössä vuonna 1997 järjestettäviin ammattimessuihin osallistuvista kolmansista maista peräisin olevien tekstiilituotteiden yhteisöön tapahtuvalle tuonnille



Virallinen lehti nro L 036 , 06/02/1997 s. 0015 - 0019



KOMISSION ASETUS (EY) N:o 220/97, annettu 5 päivänä helmikuuta 1997, lisäkiintiöiden avaamisesta tiettyjen Euroopan yhteisössä vuonna 1997 järjestettäviin ammattimessuihin osallistuvista kolmansista maista peräisin olevien tekstiilituotteiden yhteisöön tapahtuvalle tuonnille EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93 (1), sellaisena kuin se on viimeksi muutettuna komission asetuksella (EY) N:o 152/97 (2), ja erityisesti sen 8 artiklan, sekä katsoo, että neuvoston asetuksen (ETY) N:o 3030/93 liitteessä V osoitettujen kiintiöiden lisäksi voidaan avata lisäkiintiöitä erityistilanteen vaatiessa; komissio on vastaanottanut pyynnön avata lisäkiintiöitä vuonna 1997 pidettäviä ammattimessuja varten; eräille kolmansille maille on jo aikaisempina vuosina avattu lisäkiintiöitä ammattimessuja varten; lisäkiintiöt olisi rajoitettava tuotteisiin, joita viejämaat ovat asettaneet näytteille kyseisillä messuilla, ja määriin, joista on sovittu sen jäsenvaltion toimivaltaisten viranomaisten vahvistamissa kauppasopimuksissa, jossa messut pidetään; mainittujen lisäkiintiöiden liikakäytön välttämiseksi vaikuttaa aiheelliselta pyytää jäsenvaltiota, jonka alueella messut pidetään, varmistamaan, että vahvistettujen sopimusten koskemat kokonaismäärät eivät ylitä lisäkiintiöille asetettuja rajoja, ja ilmoittamaan näiden vahvistettujen sopimusten koskemat kokonaismäärät komissiolle messujen loputtua; vaikuttaa aiheelliselta soveltaa niiden tuotteiden yhteisöön tapahtuvaan tuontiin, joille lisäkiintiöt on avattu, asetuksen (ETY) N:o 3030/93 säännöksiä, joita on sovellettava mainitun asetuksen liitteessä V annettujen määrällisten rajoitusten alaisten tuotteiden tuontiin, ei kuitenkaan joustavuuteen liittyvien rajoitusten alaisten; tuontilupapyyntöihin pitäisi lisäksi liittää kyseisillä messuilla allekirjoitettu sen jäsenvaltion toimivaltaisten viranomaisten vahvistama sopimus, jossa messut pidetään; petosten välttämiseksi tuontilupia pitäisi myöntää vain tuotteille, jotka laivataan toimittajamaassa, josta ne ovat peräisin, aikaisintaan 30 päivää kyseisten messujen päättymisen jälkeen, ja tässä asetuksessa säädetyt toimenpiteet ovat tekstiilikomitean lausunnon mukaiset, ON ANTANUT TÄMÄN ASETUKSEN: 1 artikla Neuvoston asetuksessa (ETY) N:o 3030/93 säädettyjen määrällisten rajoitusten lisäksi avataan lisäkiintiöitä Euroopan yhteisössä vuonna 1997 pidettäviä ammattimessuja varten liitteessä määrätyllä tavalla. 2 artikla 1. Edellä 1 artiklassa mainitut lisäkiintiöt rajoitetaan koskemaan sellaisia tuotteita, joita viejämaat ovat esitelleet messuilla, ja niitä määriä, joista on sovittu kyseisillä messuilla allekirjoitetussa sen jäsenvaltion toimivaltaisten viranomaisten vahvistamassa kauppasopimuksessa, jossa messut pidetään. 2. Sen jäsenvaltion toimivaltaiset viranomaiset, jonka alueella messut pidetään, varmistavat, että vahvistettujen sopimusten koskemat kokonaismäärät eivät ylitä liitteessä määrättyjä rajoituksia. 3. Kyseinen jäsenvaltio ilmoittaa komissiolle viimeistään 30 päivää messujen päättymisen jälkeen niiden sopimusten koskemista kokonaismääristä, jotka on vahvistettu tehdyiksi messujen aikana. Tiedot annetaan toimittajamaittain ja luokittain jaoteltuina. 3 artikla 1. Niiden tuotteiden tuontiin yhteisöön, joille on avattu lisäkiintiöitä, sovelletaan asetuksen (ETY) N:o 3030/93 liitteessä V annettujen määrällisten rajoitusten alaisiin tuotteisiin sovellettavia säännöksiä, joustoihin liittyviä säännöksiä lukuun ottamatta, sanotun kuitenkaan rajoittamatta seuraavien kohtien soveltamista. 2. Tuontilupia voidaan antaa vain, jos hakija esittää vientilisenssin, jonka kohtaan 9 on merkitty messut ja vuosi, jota varten lupaa haetaan, ja jos lisenssin liitteenä on 2 artiklassa mainitun vahvistetun sopimuksen alkuperäiskappale. 3. Tuontiluvat koskevat vain tuotteita, jotka on laivattu yhteisöön kolmannesta maasta, josta ne ovat peräisin, aikaisintaan 30 päivää messujen päättymisen jälkeen. 4 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä helmikuuta 1997. Komission puolesta Leon BRITTAN Varapuheenjohtaja (1) EYVL N:o L 275, 8.11.1993, s. 1 (2) EYVL N:o L 26, 29.1.1997, s. 8 LIITE LISÄKIINTIÖT 20.-21. MAALISKUUTA 1997 PIDETTÄVIÄ BERLIININ AMMATTIMESSUJA VARTEN (Tavaroiden täydellinen kuvaus ilmenee neuvoston asetuksen (ETY) N:o 3030/93 liitteestä I) >TAULUKON PAIKKA>